Lupe Artola Cornú

Lupe Artola Cornú (Hondarribia, Gipuzkoa, 1945) frantses eta euskara irakasle ohia da.

 Bizitza 

 Formakuntza 
16-17 urterekin Madrilgo Hizkuntza Eskola Ofizialeko diploma eskuratu zuen, frantses irakasle izateko. Ondoren, formakuntza jarraitu zuen Pariseko Sorbonan “Professeur de Français à l’Etranger” titulua lortuz 21 urte zituenean. 1974an, “Catedrática de Francés, de Instituto de Enzeñanza Media” titulua atera zuen, 10. lekuan geratu zen 50 plaza betetzeko zeuden oposaketa librean. “Románicas” lizentziatura prestatu zuen eta ikastaroak egin zituen, euskera irakasteko ezinbestekoak ziren Euskaltzaindiako D eta B maila diplomak lortu arte. Xalbador Garmendia irakaslearen metodoari esker Euskal Aditz Laguntzailearen egitura ulertu eta ikasi zuen.

 Lan ibilbidea 
1966an Parisetik itzuli zen lan munduan hasteko. 1974an, Espainiako funtzionaria zelako eta euskera zekielako, berak inauguratu zuen Tolosako Institutua eta bertako zuzendari izendatu zuten bi urterako. 1976an, Hondarribiko Institutua inauguratu zuen eta berriro, baina bere gogoaren kontra, zuzendari izendatua izan zen beste bi urterako. Orduz gero eta 2005ean erretiratu arte, bertan egin zuen lan.

Bere bokazioa, Hondarribiko gazteei frantsesa irakastea izan da. Tolosako Institutuan lanean ari zela alfabetizatu nahi zuten hiriko euskaldun helduei klaseak ematen hasi zen gauez eta arratsaldez. Euskal Aditz Laguntzailea eta Deklinabidea irakasten espezializatu egin zen. Denbora berean, Hondarribiko Institutuko hasierako urteetan eta klaseko orduetatik kanpo, ilusioz beteta, euskarazko klaseak eskeintzen zizkien ikastoletatik ez zetozen nerabeei. Garai hartan Jose Antonio Mujika eta Juan Antonio Letamendiaren gidaritzapean, Institutoak utzitako gelan talde txikian ere biltzen zen “Jalgi Hadi” metodoa prestatu ahal izateko.

 Bestelakoak 

 20-21 urterekin, Parisen zegoela, Erroman, Vaticano II Kontzilioa bere gorenaldia ospatzen ari zela, sinismenean sendotu zen, eta Hondarribira itzultzerakoan, Katekumenadutzarako gazte taldeak prestatzen hasi zen, neba eta ahizparekin batera.

 1965ean Hondarribiko Musika Bandaren kantinera izan zen Hondarribiko alardean.
 Amahizkuntza frantsesa du eta aitahizkuntza euskera, biak oso errotuak bihotzean. Oso gustukoa du frantses hizkuntza, bere hitzen jatorriak, semantika, bilakaera...
 Ameslaria, edozein arte, paisaia, gizaki, esaldi, edo gogoetak erakartzen omen baitute.
 1982an gaitz anker batek bizitza berri batera jaioarazi zuen,

 Erreferentziak 

 Kanpo estekak 

Kategoria:Hondarribiarrak
Kategoria:Irakasleak
Kategoria:Emakume irakasleak
Kategoria:Kantinerak